

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

NAČELNIK OPĆINE

KLASA: 400-02/25-01/01

URBROJ:2196-28-03-25-1

Tovarnik, 09.04.2025.

***Bilješke uz financijska izvješća za razdoblje od 01.01. – 31.03.2025.***

**Bilješke uz obrazac PR-RAS**

**Prihodi i rashodi poslovanja**

Ukupno ostvareni prihodi poslovanja u izvještajnom razdoblju (01.01.2025. do 31.03.2025.) iznose **884.593,31 eura** (šifra 6), a sastoje se od sljedećih vrsta prihoda:

* prihodi od poreza **178.855,18 eura** (šifra 61),
* pomoći iz inozemstva i od subjekata unutar općeg proračuna **503.910,32 eura** (šifra 63),
* prihodi od imovine **100.556,65 eura** (šifra 64),
* prihodi od upravnih i administrativnih pristojbi, pristojbi po posebnim propisima i naknadama **101.271,16** (šifra 65).

Prihodi od poreza (šifra 61) povećani su u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 161.439,96 eura, a povećanje je najvećim dijelom nastalo zbog rasta plaća u prvom kvartalu 2025. godine, što je dovelo do povećanja poreza na dohodak.

Pomoći iz inozemstva i od subjekata unutar općeg proračuna (šifra 63) znatno su povećane u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 197.861,04 eura. U ovom izvještajnom razdoblju do povećanja je došlo uplatom pomoći temeljem prijenosa EU sredstava za projekt Zaželi – Brinemo o vama! te za projekt Sanacija divljih odlagališta.

Prihodi od upravnih i administrativnih pristojbi, pristojbi po posebnim propisima i naknadama (šifra 65) znatno su povećani u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 17.898,98 eura, a odnosili su se na općinske pristojbe i naknade, ostale upravne pristojbe i naknade, prihode od vodnog gospodarstva, doprinose za šume, ostale nespomenute prihode, komunalne doprinose i komunalne naknade. U izvještajnom razdoblju tekuće godine uplaćen je doprinos za šume u iznosu od 91.298,29 eura, dok je u izvještajnom razdoblju prethodne godine takva uplata izostala zbog čega je nastala značajna razlika.

Ukupno ostvareni rashodi poslovanja u izvještajnom razdoblju (01.01.2025. do 31.03.2025.) iznose **539.021,09 eura** (šifra 3*)*, a sastoje od sljedećih vrsta rashoda:

* rashodi za zaposlene **197.673,50 eura** (šifra 31),
* materijalni rashodi **199.164,49 eura** (šifra 32),
* financijski rashodi **3.364,13 eura** (šifra 34),
* pomoći dane u inozemstvo i unutar općeg proračuna **63.172,94 eura** (šifra 36),
* naknade građanima i kućanstvima na temelju osiguranja i druge naknade **62.295,17 eura** (šifra 37),
* rashodi za donacije, kazne, naknade šteta i kapitalne pomoći **14.159,08 eura** (šifra 38).

Rashodi za zaposlene (šifra 31) su u istom izvještajnom razdoblju prethodne godine iznosili 73.713,87 eura te su znatno povećani zbog povećanja minimalne plaće te broja zaposlenih u okviru projekta Zaželi – Brinemo o vama!.

Financijski rashodi (šifra 34) su u istom izvještajnom razdoblju prethodne godine iznosili 540,59 eura te su znatno povećani zbog odobrenja kratkoročnog revolving kredita Općini Tovarnik, te obračuna kamata na isti.

Pomoći dane u inozemstvo i unutar općeg proračuna (šifra 36) su u istom izvještajnom razdoblju prethodne godine iznosile 63.172,94 te su povećane zbog odluke o povećanju iznosa financiranja Razvojne agencije TINTL te zbog povećanja rashoda proračunskog korisnika DV Palčić koji se financiraju iz proračuna Općine Tovarnik.

Naknade građanima i kućanstvima na temelju osiguranja i druge naknade (šifra 37) su u istom izvještajnom razdoblju prethodne godine iznosile 62.364,72 eura te su znatno smanjene s obzirom na smanjeni broj zahtjeva za isplatom tekućih donacija iz proračuna Općine Tovarnik.

**Prihodi i rashodi od nefinancijske imovine**

Ukupno ostvareni prihodi od nefinancijske imovine u izvještajnom razdoblju (01.01.2025. do 31.03.2025.) iznose **780,00** eura (šifra 7), a sastoje se od sljedećih vrsta prihoda:

* prihodi od prodaje neproizvedene dugotrajne imovine **780,00 eura** (šifra 71)

Prihodi od prodaje neproizvedene dugotrajne imovine (šifra 71) povećani su u odnosu na ostvarenje u istom izvještajnom razdoblju prethodne godine. Povećanje je nastalo prodajom građevinskog zemljišta u vlasništvu Općine Tovarnik, dok u istom izvještajnom razdoblju prethodne godine nije ostvarena prodaja nefinancijske imovine.

Ukupno ostvareni rashodi za nabavu nefinancijske imovine u izvještajnom razdoblju (01.01.2025. do 31.03.2025.) iznose **131.592,21 eura** (šifra 4), a sastoje se od sljedećih vrsta rashoda:

* rashodi za nabavu proizvedene dugotrajne imovine **95.931,04 eura** (šifra 42),
* rashodi za dodatna ulaganja na nefinancijskoj imovini **35.661,17** **eura** (šifra 45).

Rashodi za nabavu proizvedene dugotrajne imovine (šifra 42) su u istom izvještajnom razdoblju prethodne godine iznosili 48.423,27 eura, značajno povećanje u tekućem izvještajnom razdoblju odnosi se na radove na izgradnji dječjeg vrtića u Ilači, izradu projektne dokumentacije za izgradnju društveno-kulturnog centra u Tovarniku, izradu prometnog elaborata za izgradnju pametnog pješačkog prijelaza u Tovarniku, postupak javne nabave za uređenje užeg centra Tovarnika te na nabavu opreme.

Rashodi za dodatna ulaganja na nefinancijskoj imovini (šifra 45) u istom izvještajnom razdoblju prethodne godine nisu ostvareni. Ostvarenje u tekućem izvještajnom razdoblju odnosi se na održavanje građevinskih objekata u vlasništvu Općine Tovarnik.

**Bilješke uz obrazac OBVEZE**

Stanje obveza na dan 01. siječnja 2025. godine, odnosno donos obveza iz Izvještaja o obvezama na dan 31. prosinca prethodne godine iznosi **884.523,09 eura** (šifra V001).

Ukupne obveze u izvještajnom razdoblju (01.01.2025. – 31.03.2025.) iznose **614.979,98 eura** (šifra V002).

Podmirene obveze u izvještajnom razdoblju iznose **1.063,550,02 eura** (šifra V004).

Stanje obveza na kraju izvještajnog razdoblja iznosi **435.953,05 eura** (šifra V006).

Stanje dospjelih obveza na kraju izvještajnog razdoblja iznosi **71.830,13 eura** (šifra V007), od čega je 43.350,50 eura polog jamstva na sto godina za reciklažno dvorište.

Stanje nedospjelih obveza na kraju izvještajnog razdoblja iznosi **364.122,92 eura** (šifra V009), a odnosi se na obveze za rashode poslovanja, obveze za nabavu nefinancijske imovine i obveze za financijsku imovinu.

 Bilješke sastavila Ivana Katalenić,

Referent za računovodstvo i financije